recursal/SuperWikiNEXT-32B huggingface dataset:
Gärdesfesten en 1970
O **progg** foi un movemento musical esquerdista e anti-comercial sueco que comezou a finais dos anos 60 espallándose durante os 70 no momento do seu máximo apoxeo. Non debe confundirse coas expresións inglesas "progressive music" ou "prog rock". Progg é unha contracción da palabra sueca para o progresismo musical, *progressiv musik*. Aínda que había bandas de progg que tocaban rock progresivo, o movemento abarcou moitos xéneros musicais diferentes.

O movemento político prog culminou ao redor do Festival de Eurovisión 1975, celebrado en Estocolmo despois da vitoria de ABBA o ano anterior. Este expresaba que "a música non pode ser un concurso" e celebrouse un "festival alternativo" como protesta. Debido a este debate Suecia non participou no Festival de Eurovisión de 1976.

O movemento progg estaba estreitamente ligado a movementos semellantes nas artes, teatro e deseño, ademais de estios de vida alternativos e visións esquerdistas. A pesar de ser un movemento político, algunhas bandas etiquetadas como progg non estaban aliñadas con ningunda axenda política. A xente que facía e escoitaba esta música foi chamada *proggare* en sueco.

Historia
--------

As bandas alternativas comezaron a formarse a finais dos anos 60, pero o movemento emerxeu totalmente no verán de 1970. Ese ano celebrouse un gran festival de música alternativo no campo de Gärdet, en Estocolmo entre o 12 e 14 de xuño. O novo selo discográfico independente Silence Records publicou un recompilatorio con música do festival como o seu primeiro lanzamento, e asinou con algunhas das bandas que alí actuaron, como Träd, Gräs och Stenar e Gudibrallan. En 1971 creouse o selo MNW Music.

Durante a década dos 70 o movemento progg tivo unha forte posición na escena musical sueca. Porén, ao final da década o movemento comezou a decaer, xa que moitas das bandas disolvéronse e os foros musicais pecharon.Os ideais de esquerda volvéronse menos doinantes entre a xente nova, e a música rock e folk perderon popularidade coa aparición de novos xéneros como o hard rock ou a música electrónica.

Notas
-----

1. ↑  SVT (ed.). "Alternativfestivalen". Consultado o 14 de febreiro de 2017.
2. ↑  Svenska Filminstitutet (ed.). "Vi har vår egen sång - musikfilmen (1976)". Consultado o 14 de febreiro de 2017.
3. ↑  Eurovision (ed.). "Eurovision Song Contest 1976". Consultado o 14 de febreiro de 2017.
En agricultura, **pasto** é calquera comestible con base vexetal empregado especificamente no lugar onde se medra a planta para a nutrición de gando, como o caso de vacas, ovellas ou porcos. 

Pasto de cebada
O pasto por definición é de orixe vexetal, aínda que o produto inxerido polos animais pode ser un derivado procesado ao cal se engadiron minerais ou restos animais. Para acentuar a calidade nutritiva do pasto búscase unha natureza compensada entre leguminosas e gramíneas, de xeito que se produza unha complementación proteica.

Plantas formadoras de pastos
----------------------------

* Herba (como pasto fresco ou almacenado)
	+ *Lolium*
	+ Grama ou *Cynodon*
	+ *Phleum pratense*
	+ Danthonia
* Trigo
* Millo
* Soia

Balas con pasto empaquetado
* Avea
* Alforfa
* Sorongo
* *Trifolium* ou trevos
	+ T. pratense
	+ T. repens
	+ T. subterraneum
* Millo
* *Brassica*
	+ Chau moellier
	+ *B. oleracea* ou col
	+ *B. napus* ou nabo
	+ *B. napobrassica* ou nabo
	+ *B. rapa rapa*
* *Lotus corniculatus*

Importancia ecolóxica
---------------------

A especie humana mudou a ecoloxía dos ecosistemas de media e alta montaña para xerar pastos aptos para a gandaría extensiva, sendo especialmente relevante a práctica de pastoreo selectivo para acentuar o crecemento das especies vexetais máis nutritivas; no caso do Pireneo aragonés, o pastoreo tradicional posibilitou a extensión de ricos pastos mixtos entre *Trifolium alpinum* e *Nardus stricta*

Véxase tamén
------------

* Palla
* Forraxe
* Penso
* Bovinocultura

|  |  |
| --- | --- |
| Control de autoridades | 
* Wd: Q211439
* BNCF: 21127
* BRE: 2098113
* GEC: 0199715
* GND: 4019014-6
* HDS: 013861
* JSTOR: forage-grasses
* LCCN: sh85047658
* MAG: 513193947
* NDL: 00565201
* NKC: ph115017
* PSH: 13417

 |
| Plátano oriental |
| --- |
| Froitos e follas do Plátano Oriental |
| Estado de conservación |
| Pouco preocupante (LC)Pouco preocupante |
| Clasificación científica |
| 

|  |  |
| --- | --- |
| Reino: | Plantae |
| División: | Magnoliophyta |
| Clase: | Magnoliopsida |
| Orde: | Proteales |
| Familia: | Platanaceae |
| Xénero: | *Platanus* |
| Especie: | ***P. orientalis*** |

 |
| Nome binomial |
| '**Platanus orientalis'**L. |

O **plátano oriental** (***Platanus orientalis***), é unha grande árbore caducifolia da familia Platanaceae, amplamente distribuída e dunha longa vida.

Localización
------------

A súa área de distribución nativa inclúe polo menos Eurasia dende os Balcáns até o Irán. Algúns autores estenden a súa área de distribución dende a Península Ibérica polo oeste, até o Himalaia polo leste, pois é sabido que se cultiva dende épocas antigas en moitas destas rexións, sendo difícil de establecer se verdadadeiramente é indíxena. En Galicia non é nativa, atopando soamente a súa especie irmá e híbrida: [o plátano común.

Na Turquía chámanlles *Çinar* (chinar) e recibe o nome de *Chenar* no Irán e mais na India.

Adoita atoparse de xeito natural nas marxes dos ríos, xunto a especies coma os amieiros, salgueiros e lamagueiros. Porén, é aboslutamente capaz de ter unha sobrevivencia con éxito en solos secos unha vez que se establece.

A espora que produce esta árbore causa unha reacción alérxica frecuente.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Plátano oriental*** |

### Outros artigos

* Platanus
* Platanaceae
* Plátano común

### Bibliografía

* *Platanus orientalis* 1998, World Conservation Monitoring

### Ligazóns externas

* Usos da planta
* Imaxes de plátanos orientais en todo o mundo

|  |  |
| --- | --- |
| Control de autoridades | 
* Wd: Q161105
* AAT: 300375194
* EBID: ID

 |

|  |  |
| --- | --- |
| Identificadores taxonómicos | 
* APDB: 198016
* BioLib: 3492
* Ecocrop: 8744
* EOL: 596130
* EPPO: PLTOR
* EUNIS: 177849
* FoC: 200010590
* GBIF: 3152816
* iNaturalist: 181682
* IPNI: 685873-1
* IRMNG: 10696836
* ITIS: 195053
* IUCN: 33951
* NBN: NBNSYS0000042166
* NCBI: 122832
* Plantarium: 28656
* PlantList: kew-2570462
* POWO: ID
* Soortenregister: 121086
* TAXREF: 114028
* Tela Botanica: 50152
* Tropicos: 25300016
* PLANTS: PLOR6

 |

|  |  |
| --- | --- |
| Identificadores | 
* UNII: T36L9N7Q1H

 |
*Este artigo trata sobre a técnica pictórica, para a torta véxase **Pastel**.*
Pastel de óleo.
O **pastel** é un material artístico para pintura e/ou debuxo existente en barras, bastóns cilíndricos ou até en lapis, feito cunha masa de auga á que se lle mesturan pigmentos de cores variadas.

Por extensión denomínase pastel á técnica de pintura que emprega este material ou lapis e á obra feita con esta técnica. Tamén se lle chama pastel á cor ou ton doce, suave e clara (cores ou tons pasteis).

Tipos de pastel
---------------

Existen dous tipos de pastel: o **pastel seco** e o **pastel de óleo**, que presentan características diferentes, tanto na súa composición como na súa parte visual.

### Pastel seco

É un material antigo, referido por vez primeira por Leonardo da Vinci coma un material elegante para "pintar a seco". Este material pode ser utilizado en case todas as superficies de papel, mais presenta un inconveniente na súa utilización, pois unha vez utilizado no soporte pódese tornar un desafío apagar parcialmente o pastel seco sen deixar vestixios.

### Pastel de óleo

Este tipo de pastel existe desde a década de 1960 e a súa fabricación é semellante á do pastel seco, tendo como diferenza o óleo, compoñente que acabará por dar nome a este material. O pastel de óleo pode diluirse no soporte usando un pincel e, ao contrario do pastel seco, é un material que en exceso pode ser facilmente retirado, pois coa axuda de ferramentas, como un estilete ou un coitelo, pode simplemente retirarse o erro.

Notas
-----

1. ↑  Definicións no *Dicionario da Real Academia Galega* e no Portal das Palabras para *pastel*.
2. ↑  ""Técnicas de Pintura"". *Revista Literária*. Arquivado dende o orixinal o 03 de marzo de 2016. Consultado o 14 de outubro de 2012.
3. ↑  ""Oil Pastels"". *Art Design Web* (en inglés). Arquivado dende o orixinal o 10 de setembro de 2017. Consultado o 14 de outubro de 2012.

|  |  |
| --- | --- |
| Control de autoridades | 
* Wd: Q189085
* AAT: 300122621
* BNCF: 5135
* BNF: 12182417k
* BRE: 2323153
* GEC: 0130087
* JSTOR: pastels
* LCCN: sh85098548
* MAG: 41431195
* NKC: ph115686

 |
**Pastor Maseda Vázquez de Parga**, nado en Lugo o 27 de agosto de 1843 e finado en Ribas Pequenas (Bóveda) o 30 de agosto de 1919, foi un avogado e político galego.

Traxectoria
-----------

Fillo de José María Maseda Quiroga y Díez de Robles e Manuela Vázquez de Parga Somoza y Pallares. Cursou estudos en Santiago de Compostela e Salamanca. Amigo persoal, parente e compadre de Benigno Quiroga Ballesteros. Foi alcalde de Begonte. Despois foi deputado provincial polo distrito de Bóveda-Saviñao de 1882 a 1917, vicepresidente da Deputación de Lugo en varias ocasións e presidente do 3 de xaneiro de 1891 a 1899. Repetiu como presidente de 1900 a 1901. Foi presidente da Feira Rexional de Exposicións celebrada en Lugo en 1896. Secundou ao seu tio Manuel Vázquez de Parga como xefe dos conservadores da provincia de Lugo.

|  |  |  |
| --- | --- | --- |
| Predecesor:**?** |  **Alcalde de Begonte** ? | Sucesor:**?** |
| Predecesor:**Juan Paradela Sánchez** |  **Presidente da Deputación de Lugo** 1891 - 1899 | Sucesor:**José Benito Pardo Rodríguez** |
| Predecesor:**José Benito Pardo Rodríguez** |  **Presidente da Deputación de Lugo** 1900 - 1901 | Sucesor:**José Benito Pardo Rodríguez** |

Recoñecementos
--------------

Gran Cruz de Isabel a Católica.

Vida persoal
------------

Casou con Jacoba Cadórniga Saco e foi pai de Ramón, Concepción, Jesús, Jaime, Manuela, Francisco, Antonio, Ermitas, Manuel, María de la Paz, Julio e Carmen Maseda Cardóniga.

Notas
-----

1. ↑  *El Norte de Galicia*, 1-9-1919, p. 2.

Véxase tamén
------------

### Ligazóns externas

* Pazos y casas señoriales de O Incio (V)
Rally en Chipre en 2006.
Un **rally**, termo de orixe inglesa, é unha competencia automobilística ou motociclística de resistencia. Polo xeral divídese en etapas, variando así as condicións climatolóxicas e os itinerarios. Existe no automobilismo un campionato mundial de rallys. O organismo reitor destas competicións a nivel mundial é a Federación Internacional do Automóbil ou FIA.

Notas
-----

1. ↑  Definicións no *Dicionario da Real Academia Galega* e no Portal das Palabras para *rally*.

Véxase tamén
------------

### Outros artigos

* Carreira de montaña
* Carreira de resistencia

|  |  |
| --- | --- |
|  | Wikimedia Commons ten máis contidos multimedia na categoría:  ***Rally Modificar a ligazón no Wikidata*** |

### Ligazóns externas

* Páxina oficial do WRC *(en inglés)*

|  |  |
| --- | --- |
| Control de autoridades | 
* Wd: Q7856
* BNCF: 32788
* BNF: 11941541w
* BRE: 3492963
* EBID: ID
* GND: 4176908-9
* JSTOR: rallying
* LCCN: sh85010189
* NKC: ph138265

 |
Un **programa** é un conxunto de emisións periódicas transmitidas por televisión ou radio, agrupadas baixo un título ou cabeceira común, nas que a modo de bloque inclúese a maior parte dos contidos audiovisuais que se ofrecen nunha cadea. No ámbito profesional, non son considerados programas os bloques de contidos dedicados ás autopromocións, á continuidade e á publicidade convencional. Os programas televisivos serven para entreter, informar, entre outras finalidades.

Un último uso é o que se emprega na propia xerga dos medios. Os profesionais do medio utilizan este vocábulo para describir o contido que non é informativo, deportivo nin de ficción. Segundo esta acepción, unha serie, unha película, un partido de fútbol ou un telexornal non serían un programa, termo que quedaría reservado ás restantes liñas de programación (concursos, *magazines*, *reality shows*, *late shows* etc.), ás que tamén se coñece co nome xenérico de *ent variedades*. Tal distinción obedece á forma en que a maioría das cadeas organizan as súas distintas áreas de produción e outras fontes de televisión.

Xéneros de programas
--------------------

En función do contido emitido, un programa pode clasificarse en distintos xéneros e estar conectados en cadeas de xéneros. A continuación destácanse algúns deles:

* Programa informativo
* Programa de telerrealidade
* *Magacín*
* Programa de debates
* Educativo
* Infantil
* Programa de entrevistas
* Programa de concursos
* Programa contedor
* Ficción
* Deportivo
* *Late show*
* Series de televisión (comedias situacionais ou *sitcoms*, dramas, comedias, *dramedias* e antoloxías)
* Seriais ou *soap operas*
* Telenovelas
* Relixión
* Musical

Véxase tamén
------------

### Outros artigos

* Produción televisiva

|  |  |
| --- | --- |
| Control de autoridades | 
* Wd: Q15416
* AAT: 300263432
* BNCF: 3222
* BNF: 119380561
* EBID: ID
* GND: 4016842-6
* JSTOR: television-serials
* LCCN: sh85133602

 |
**Severino Bugallo Valiñas**, nado en Cerdedo cara a 1892 e finado no mesmo concello en abril de 1981, foi un político galego.

Traxectoria
-----------

Membro do Centro Republicano Radical Socialista, foi designado candidato a Xunta municipal en maio de 1931, foi elixido concelleiro e foi tesoureiro do concello. Pertenceu á Agupación Socialista de Cerdedo, da que foi elixido contador da directiva en xaneiro de 1935. Co golpe de Estado do 18 de xullo de 1936 foi detido con Manuel Garrido, José Torres Paz e José Cortizo González e trasladado a Pontevedra. Salvou de ser asasinado grazas a intervención do seu irmán Vicente Bugallo, xefe da Falange de Soutelo de Montes, que conseguiu que alguén o reclamara da Comandancia e o metera nunha fonda. En maio de 1938 foi multado polo gobernador civil de Pontevedra con 500 pesetas. Agochouse e fuxiu a Cuba, pasando despois aos Estados Unidos de América, de onde volveu á zona leal coas Brigadas Internacionais. Ao final da guerra estivo destinado en Reus e Salou e dalí pasou a Francia sendo internado no Campo de concentración de Argelès. Fuxiu do campo e marchou a Bordeos para participar na resistencia contra os alemáns. Detido en 1941, foi deportado. Estivo preso durante catro anos no Campo de concentración de Villaverde (Madrid), nas cocheiras de Vigo e na factoría de Barreas.

Vida persoal
------------

Casou con Jovita García Dapena.

Notas
-----

1. ↑  *La Voz de Galicia*, Pontevedra, 25-4-1981, p. 35.
2. ↑  *El Pueblo Gallego*, 30-5-1931, p. 9.
3. ↑  *El Pueblo Gallego*, 5-2-1935, p. 13.
4. ↑  *El Compostelano*, 25-5-1938, p. 2.

Véxase tamén
------------

### Bibliografía

* Pereira, Dionisio (2006). *A II República e a represión franquista no concello de Cerdedo* (PDF). Cerdedo: Asociación Verbo Xido. Arquivado dende o orixinal (PDF) o 24/12/2018. Consultado o 26/12/2019.

### Ligazóns externas

* 

* Severino Bugallo Valiñas na páxina web *Nomes e Voces*.
No sistema universitario español, e até hai poucos anos, un **profesor titular de Escola Universitaria** era un docente pertencente ao corpo de funcionarios do Estado, que tiña plena autonomía docente e, ademais, se posuía o título de doutor, plena autonomía investigadora.

Segundo a Lei Orgánica 6/2001, de 21 de decembro, de Universidades, coñecida como **LOU**, que entrou en vigor o 13 de xaneiro de 2002. modificada pola Lei Orgánica 4/2007, de 12 de abril, pola que se modifica a Lei Orgánica 6/2001. pare acceder a unha praza de profesor titular de Escola Universitaria debíase pasar previamente por un proceso de habilitación, un exame a nivel nacional que habilitaba ao candidato a presentarse a prazas de titular a calquera universidade española. A diferenza doutros tipos de profesor universitario, non debía cunprir o requisito de ser doutor.

Na actualidade, despois da reforma universitaria promovida polo Real Decreto 1393/2007, de 29 de outubro, que establece a ordenación das ensinanzas universitarias oficiais para a harmonización dos sistemas universitarios exixida polo proceso de construción do Espazo Europeo de Educación Superior (EEES), este título desapareceu.

Notas
-----

1. ↑  Ley Orgánica 6/2001, de 21 de diciembre, de Universidades. Publicada no BOE núm. 307, de 24 de decembro de 2001,
2. ↑  Ley Orgánica 4/2007, de 12 de abril, por la que se modifica la Ley Orgánica 6/2001, de 21 de diciembre, de Universidades. Publicada no BOE núm. 89, do 13 de abril de 2007,
3. ↑  Real Decreto 1393/2007, de 29 de octubre, por el que se establece la ordenación de las enseñanzas universitarias oficiales. Publicado no BOE Núm. 260, do 30 de outubro de 2007.

Véxase tamén
------------

### Outros artigos

* Catedrático de escola universitaria
* Catedrático de universidade
* Profesor titular de universidade
* Profesor emérito
Motor da estación Mars-Venera (2004). 
O **programa espacial Venera**, en ocasións chamado en occidente **Venus**, ou **Venusik** (por dexeneración do vocábulo "*Sputnik*"), foron unha serie de sondas soviéticas a Venus.

Historia e características
--------------------------

As sondas enviadas estaban destinadas a facer medidas da atmosfera de Venus e non tiñan ningún sistema especial de aterraxe polo que simplemente impactaron sobre a superficie do planeta tras enviar información durante a súa caída a través da atmosfera de Venus. A sonda Venera 7 foi deseñada para aterrar e estudar a superficie do planeta e fixo unha aterraxe controlada na superficie de Venus en 1970.

As sondas Venera foron as primeiras en entrar na atmosfera doutro planeta, facer unha aterraxe controlado noutro planeta, en enviar imaxes desde a súa superficie e en realizar mapas radar de Venus.

Algunhas sondas da serie Sputnik, Tyazheliy Sputnik e Cosmos eran probas para o programa Venera que ao acabar en fracaso non foron oficialmente incluídas no mesmo. A sonda Zond 1, lanzada en 1964, a pesar de formar nominalmente parte do Programa Zond, era unha nave Venera sen ningunha modificación, e o seu destino tamén era Venus. Tras as sondas Venera, os estudos soviéticos sobre Venus continuaron co Programa Vega, de 1984.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Programa Venera*** |

### Ligazóns externas

* Mapa de Venus coa situación das sondas de aterraxe Venera *(en inglés)*

|  |  |
| --- | --- |
| Control de autoridades | 
* Wd: Q192144
* EBID: ID
* GEC: 0069947

 |
Proglote de *Taenia saginata* grávida.
**Proglote** é o nome que recibe cada un dos segmentos en que se divide o "corpo" dos vermes planos (platihelmintos) da clase dos cestodos.

O conxunto das proglotes forma o estróbilo ou "corpo" do verme.

As proglotes son producidas a partir do "pescozo" (estreitamento da parte posterior do escólex ou "cabeza" do verme) por un crecemento mitótico, seguido dunha constrición transversal. Os segmentos fanse máis grandes e maduros cando son desprazados cara a atrás por segmentos máis novos.

Cada proglote contén un aparato reprodutor hermafrodita completo, e comparten un sistema nervioso común co resto. As proglotes máis proximas ao escólex son máis novas e inmaturas; as proglotes centrais son maduras e poden reproducirse, mentres que as proglotes terminais son grávidas e están cheas de centos ou milleiros de pequenos ovos; estas proglotes grávidas adoitan desprenderse do estróbilo e seren evacuadas coas feces do hospedeiro, e son a fonte da infestación.

Notas
-----

1. ↑  proglote no *Dicionario da RAG*.
2. ↑  Ruppert, Edward E.; Fox, Richard, S. & Barnes, Robert D. (2004): *Invertebrate Zoology*, 7th edition. Cengage Learning. ISBN 978-81-315-0104-7, pp. 258–263.
3. ↑  VV.AA. (1966): *Vocabulario científico y técnico*. 3ª ed. Madrid: Real Academia de Ciencias Exactas, Físicas y Naturales / Espasa Calpe, S. A. ISBN 84-239-9407-4, p. 821.

Véxase tamén
------------

### Outros artigos

* Platihelmintos
* Cestodos
Unha **paresia** é a perda incompleta da mobilidade dun músculo ou un grupo de músculos, producida polo xeral por unha lesión ou unha alteración patolóxica do córtex cerebral e as súas vías piramidais eferents, das neuronas das partes anteriors da medula espiñal, ou dos nervios periféricos. A perda total da mobilidade denomínase parálise.

Segundo a distribución topográfica das parálises, o tronco e extremidades, distinguimos entre tetraparesia, hemiparesia, paraparesia e a monoparesia.

---

|  |  |
| --- | --- |
|  |  *Este artigo sobre medicina é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---


|  |  |
| --- | --- |
| Control de autoridades | 
* Wd: Q1126769
* BNCF: 44683
* BRE: 2707941
* EBID: ID
* JSTOR: paresis
* MAG: 2778879792
* PSH: 14006

 |

|  |  |
| --- | --- |
| Identificadores | 
* HPO: HP:0001269
* ICD-9: 342
* ICD-10: G80
* MeSH: D010291
* MeSH: C10.597.636
* UMLS: C0018989

 |
Rakhi. Segundo a tradición hinduísta, as irmás colocan un rakhi no pulso do irmán
O **Raksha Bandhan** (en sánscrito रक्षाबन्धनम्) é un festival hinduísta e xainista. A tradición hinduísta celebra o amor e as obrigas entre irmáns e irmás, e tamén as relacións entre homes e mulleres, familiares ou non, que teñen unha forte amizade como se fosen irmán e irmá. En moitas partes da India coñécese como **Rakhi Purnima**, ou simplemente **Rakhi**. A tradición xainista celebra o día no que os monxes Akampanacharya, Shrutsagar e Vishnu Kumur ao manter o seu estado de contemplación foron quen de parar a tortura física á que estaban sendo sometidos eles e os seus discípulos  Raksha Bandhan é un día festivo nalgunhas partes da India, como Andhra Pradesh, Guxarat, Madhya Pradesh, Bengala Occidental, Raxastán, Uttarakhand, Uttar Pradesh, Jharkhand, Bihar, Haryana, Orissa, Punjab, Maharashtra e Telangana, así como no Nepal e celébrana hinduístas e xainistas noutras partes do mundo. O festival cae o día de lúa chea (Shravan Poornima) do mes de shravan segundo o calendario lunisolar hinduísta.

Notas
-----

1. ↑  K. Moti Gokulsing, Wimal Dissanayake (2009). Taylor & Francis, 2009, ed. *Popular culture in a globalised India*. ISBN 978-0-415-47667-6.
2. ↑  "Jain Raksha Bandhan: Celebration of self-protection through spiritual powers" Arquivado 28 de agosto de 2015 en Wayback Machine. Merinews, 21 de agosto de 2013
3. ↑  S. Sehgal (1999), Encyclopaedia of Hinduism, Vol 3, ISBN 978-8176250641, pp 536-537
O **profeminismo** refírese a apoiar a causa do feminismo sen implicar que o simpatizante sexa membro do movemento feminista. O termo é máis frecuentemente usado en referencia a homes que están activamente apoiando o feminismo e os seus esforzos para alcanzar a igualdade política, económica, cultural, persoal e social en relación ós homes. Un certo número de homes profeministas están implicados no activismo político, máis frecuentemente nas áreas da igualdade de xénero, os dereitos das mulleres e a violencia contra as mulleres.

Como a teoría feminista encontrou apoio entre varios homes que formaron grupos de concienciación na década de 1960, eses grupos foron diferenciados por preferencias para determinadas vertentes do feminismo e abordaxes políticas. Porén, a inclusión de voces masculinas como "feministas" foi visto como problemático por algúns. Para diferentes mulleres e homes, a palabra "feminismo" é reservada para as mulleres, que son os suxeitos que proban a desigualdade e opresión que o feminismo tenta solucionar. En resposta a esta obxección, outros termos como masculinismo, antisexismo e profeminismo foron cuñados e defendido por varios grupos.

Na maioría das nacións do mundo occidental hai grupos de homes profeministas. As actividades de grupos de homes profeministas inclúen o traballo antiviolencia con nenos e rapaces nas escolas, ofrecendo talleres sobre acoso sexual nos locais de traballo, executando campañas de educación na comunidade, e aconsellando a homes perpetradores de violencia.

Notas
-----

1. ↑  Oxford University Press (ed.). "Oxford English Dictionary". Arquivado dende o orixinal o 11 de setembro de 2016. Consultado o 18 de xullo de 2015.
2. ↑  Clatterbaugh, Kenneth (Spring 2000). "Literature of the U.S. Men's Movement". Signs. 25 (3): 883–894. doi:10.1086/495485. JSTOR 3175420.

* Portal:Feminismo
* Portal:Muller
Familias lingüísticas da península ibérica antes da romanización  
 C1: Galaicos / C2b: Brácaros / C3: Cántabros / C4: Ástures / C5: Vacceos / C6: Turmogos / C7: Autrigones-Caristios / C8: Várdulos / C9: Berones / C10: Pelendones / C11: Belos / C12: Lusones / C13: Titos / C14: Olcades / C15: Arévacos / C16: Carpetanos / C17: Vetóns / C18-C19: **Célticos** / C20: Conios / L1: Lusitanos / I1: Ceretanos / I2: Ilerxetes / I3: Lacetanos / I4: Indixetes / I5: Laietanos / I6: Ilercavones / I7: Sedetanos / I8: Edetanos / I9: Contestanos / I10: Oretanos / I11: Bastetanos / I12: Turdetanos / G21: Galos / G1: Gregos / P1: Fenicios/Cartaxineses / B1: Bérberes
Os **seurros** (en latín: *Seurri*) eran unha tribo galaica prerromana pertencentes ó conventus lucensis.

Ocupaban desde as actuais terras de Taboada até a Fonsagrada, Baralla, O Cebreiro e pasando por Sarria. Limitaban ó norte con Caporos e ó sur con Lemavos, sendo as súas cidades máis importantes Talamina, Ocelum e Turriga.

Este *populus* foi identificado por Tolomeo. Non se deben confundir co *populus* galaico Seurbi pertencente ó conventus bracarensis.

Véxase tamén
------------

### Outros artigos

* Lista de tribos celtas

| * v
* c
* e
Pobos galaicos e ástures |
| --- |
| Galaicos bracarenses | Anfílocos · · Avobriguenses · Bibalos · Brácaros · Callaecos · Coelernos · Equaesos · Grovios · Helenos · Interamnicos · Leunos · Límicos · Luancos · Lubenos · Nebisocos · Narbasos · Nemetatos · Quarquernos · Seurbos · Tamaganos · Turodos |  |
| Galaicos lucenses | Albións · Arróns · Ártabros (Brigantinos · Lapatiancos) · Baeduos · Cibarcos · Cilenos · Caporos · Egobarros · Iadovos · Lemavos · Nerios · Poemanos · Praestamarcos · Seurros · Supertamarcos |
| Ástures | Amacos · Bedunienses · Brigaecinos · Guigurros · Lancienses · Lougueos · Lugones · Orniacos · Pésicos · Saelinos · Superatios · Tiburos · Zoelas |
| Outros | Oestrimnios · Saefes |


|  |  |
| --- | --- |
| Control de autoridades | 
* Wd: Q7457056
* Pleiades: 236665

 |
*Profundulus guatemalensis*
***Profundulus*** (Hubbs, 1924) ou, popularmente, *escamudos*, é un xénero de peixes de auga doce, único xénero da familia Profundulidae (Hoedmann e Bronner, 1951), incluída na orde Ciprinodontiformes (Cyprinodontiformes). Distribúense por ríos das vertentes atlántica e pacífica de Centroamérica, en México, Guatemala e Honduras.

Características
---------------

Posúen unha aleta dorsal con 1 a 3 radios rudimentarios e 10 a 16 radios principais, con escamas en series laterais de 31 a 39.

Son ovíparos con fecundación externa.

A súa cor verdosa con reflexos metálicos fai que sexan apreciados como especies de acuario.

Clasificación
-------------

A familia Profundulidae comprende un único xénero con cinco especies:

* Familia Profundulidae:
	+ Xénero *Profundulus*:
		- *Profundulus candalarius* (Hubbs, 1924)
		- *Profundulus guatemalensis* (Günther, 1866)
		- *Profundulus hildebrandi* (Miller, 1950)
		- *Profundulus labialis* (Günther, 1866)
		- *Profundulus punctatus* (Günther, 1866)

Véxase tamén
------------

### Ligazóns externas

|  |  |
| --- | --- |
|  | Commons ten máis contidos multimedia sobre:  ***Profundulus*** |

|  |  |
| --- | --- |
|  | Wikispecies posúe unha páxina sobre:  ***Profundulus*** |

* Taxonomía FishBase

|  |  |
| --- | --- |
| Control de autoridades | 
* Wd: Q136665
* MAG: 2779956151

 |

|  |  |
| --- | --- |
| Identificadores taxonómicos | 
* ADW: Profundulidae
* EOL: 26542
* GBIF: 2347749
* iNaturalist: 91324
* IRMNG: 1042992
* ITIS: 646812
* NCBI: 28769
* WoRMS: 270520

 |
Setra S8 de 1951.**Setra** é unha marca de autocares para o transporte de pasaxeiros fabricados pola empresa EvoBus GmbH na súa planta de Neu-Ulm, Alemaña. Recentemente se converteu en filial de Daimler Truck AG. 

O nome «Setra» provén da palabra en alemán «Selbsttragend» (autoportante), que fai referencia á característica integral utilizada na construción dos vehículos na década de 1950 cando as empresas competidoras aínda producían vehículos co chasis separado do corpo principal (os cales a miúdo eran fabricados por distintas empresas). É probable que a elección do nome tamén fose influenciada en estratexias de mercadotecnia para gañar mercados de exportación, xa que o nome «Kässbohrer» podía ser difícil de pronunciar para persoas que non falan a lingua alemá. 

Até 1995 a empresa operou baixo o nome Kässbohrer-Setra, pero por mor de dificultades económicas ese ano foi vendida a Daimler-Benz AG, a que a partir de 1998 pasou a ser referida polo nome de DaimlerChrysler AG e posteriormente Daimler AG. Desde 1995, Setra é unha das marcas de EvoBus GmbH, empresa filial de Daimler Truck AG.

Produtos
--------

Setra S431 DT actual.
### Top Class

Gama de autocares de luxo e de máis categoría do construtor alemán que inclúe:

* S 515 HDH
* S 516 HDH
* S 517 HDH
* S 431 DT
* S 531 DT

### Confort Class 500

Gama de autocares de uso interurbano e para viaxes, lanzada ao mercado en xaneiro de 2013, que inclúe:

* S 511 HD
* S 515 HD
* S 516 HD
* S 516 HD/2
* S 517 HD
* S 519 HD

### Multi Class

Gama de autobuses de uso urbano e convencional que inclúe:

* S 412 UL Euro VI
* S 415 UL Euro VI
* S 416 UL Euro VI
* S 417 UL Euro VI
* S 419 UL Euro VI
* S 415 H Euro VI
* S 416 H Euro VI
* S 415 UL Business Euro VI
* S 416 UL Business Euro VI
* S 417 UL Business Euro VI
* S 415 LLE Business Euro VI
* S 416 LLE Business Euro VI

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Setra Modificar a ligazón no Wikidata*** |

### Ligazóns externas

* 

* Sitio web oficial de Setra Páxina web oficial

|  |  |
| --- | --- |
| Control de autoridades | 
* Wd: Q938615
* GND: 4600076-8

 |
A **rima**, en poesía, é o feito da concordancia total ou parcial dos fonemas dunha ou máis palabras a partir da última vogal acentuada. Isto produce unha igualdade total ou parcial de certos sons entre dous ou máis versos.

Hai dúas clases de rimas:  

A **rima consonante** ou total dáse cando a partir da última vogal tónica de cada verso son iguais os sons vocálicos e consonánticos.

Mais dorme, Rosalía, mentras t***anto***
N-as almas mingoa a fe y-a duda m***edra***
¡Quén sabe si d'este recinto s***anto***
Non quedará maña pedra con p***edra!***
Manuel Curros Enríquez, "N-a tumba de Rosalía".
A **rima asonante** ou parcial dáse cando a partir da última vogal tónica son iguais soamente os sons vocálicos.

Nasin cand' as prantas nasen,
No mes das froles ***nasin***,
Nunh' alborada mainíña,
Nunh' alborada d' ***abril***.
Rosalía de Castro, *Cantares gallegos*.

---

|  |  |
| --- | --- |
|  |  *Este artigo sobre literatura é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---


|  |  |
| --- | --- |
| Control de autoridades | 
* Wd: Q178715
* BNCF: 29612
* BNF: 11966968n
* BRE: 3510993
* EBID: ID
* GEC: 0139595
* JSTOR: rhyme
* LCCN: sh85113812
* MAG: 2777231075

 |
Post-it
Preprinted Post it notes
Un ***post-it*** é unha pequena folla de papel autoadhesiva de dimensións variables, así como tamén as formas e cores. Emprégase para escribir notas recordatorias a fin deixalas despois sobre calquera tipo de superficie. É unha marca rexistrada, propiedade da "Minnesota Mining and Manufacturing Company", máis coñecida como 3M.

Fabrícanse de diversas dimensións, formas e cores, aínda que o tamaño típico é un cadrado de 7,6 cm de lado, de cor amarelo.

Historia
--------

O adhesivo orixinal usado nos Post-it inventouno no ano 1968 Spencer Silver, un investigador da compañía 3M. En realidade estaba a buscar un novo adhesivo potente, e como non o deu atopado, non lle deu ningún uso.

No ano 1974, a un amigo seu, Arthur Fry, ocorréuselle empregar o adhesivo para crear marcapáxinas, mentres folleaba un libro. Os primeiros prototipos estiveron dispoñibles en 1977, e durante os anos 1980-1981, despois dunha poderosa campaña publicitaria, o produto púxose á venda en todo o mundo.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Post-it Modificar a ligazón no Wikidata*** |

### Ligazóns externas

* *Acrylate-copolymer microspheres* adhesive formula Arquivado 13 de setembro de 2019 en Wayback Machine. *(en inglés)*.
* Páxina web de Post-it *(en inglés)*.
* "Art Fry and the invention of Post-It notes" *(en inglés)*.

|  |  |
| --- | --- |
| Control de autoridades | 
* Wd: Q181331
* JSTOR: sticky-notes
* LCCN: sh96007291

 |
**Provincia di Brescia**|  |
|  |
| **País** |  Italia |
| **Rexión** |  Lombardía |
| **Capital** | Brescia |
| **Área** | 4.784 km² |
| **Poboación** | 1.242.393 (2009) |
| **Densidade** | 260 hab/km² |
| **Municipios** | 206 |
| **Matrícula** | BS |
| **Código postal** | 25121-25136, 25010-25089 |
| **Prefixo telf.** | 030, 0364, 0365, 035 |
| **Presidente** | Daniele Molgora (PdL-Lega Nord) 08.06.2009 |
|  |
| Situación da Provincia de Brescia en Italia |

**Brescia** (**Brèsa** no bresciano) é unha provincia da rexión da Lombardía, en Italia. A súa capital é a cidade de Brescia.

Ten unha área de 4.784 km2, e unha poboación de 1.109.841 habitantes (2001). Hai 206 municipios na provincia.

Limita polo norte e polo noroeste coa provincia de Sondrio, polo leste coa rexión do Véneto (provincia de Verona) e coa rexión do Trentino-Tirol do Sur, polo sur coa provincia de Mantua, polo sur e polo suroeste coa provincia de Cremona e polo oeste coa provincia de Bérgamo.

Algunhas cidades importantes da provincia son Desenzano del Garda, Montichiari, Ghedi, Manerbio, Orzinuovi, Chiari, Carpenedolo, Rovato, Saló, Iseo, Gardone Val Trompia e Lumezzane.

Importantes centros turísticos da provincia son Sirmione, Desenzano del Garda, Saló e, en xeral, todos os municipios ribeireños do Lago de Garda.

Véxase tamén
------------

### Ligazóns externas

* Provincia di Brescia

|  |  |
| --- | --- |
| Control de autoridades | 
* Wd: Q16144
* WorldCat
* VIAF: 129546938
* GEC: 0012174
* GeoNames: 3181553
* GND: 4080526-8
* MusicBrainz: ID
* NKC: ge1055642
* OSM: 44882
* TGN: 7005765

 |
***Postal*** é o segundo álbum de estudio da banda galega de indie rock Chicharrón, publicado o 9 de marzo de 2016 a través do colectivo artístico Prenom. Ao igual que o seu primeiro traballo, *Chicharrón*, o disco foi gravado e mesturado no estudio A Ponte de Villestro por Tomás Ageitos. A masterización realizouna Ibán Pérez no estudio Terraforma no Hío.

Neste álbum participaron os membros orixinais da banda (Alberto Vecino, Diego Gende e Rubén Domínguez), ademais das dúas novas incorporacións, Mar Catarina (teclados) e Xurxo Meis (batería). Domínguez pasaríase ao baixo e ademais encargouse das tarefas de produción. Colaboraron tamén na gravación Tomás Ageitos e Mara Pérez, que posteriormente acabaría uníndose a Chicharrón.

En *Postal* as composicións están todas en galego, a diferenza do seu anterior disco no que están en castelán. Alberto Vecino explicou este cambio dicindo que "entre nós falamos galego, así que o son Chicharrón era máis lóxico que fose en galego". No disco tamén abandonan a sonoridade acústica da súa primeira entrega incorporando máis guitarras eléctricas.

Listaxe de cancións
-------------------

Tódolos temas escritos e compostos por Chicharrón. 

| N.º | Título | Duración |
| --- | --- | --- |
| 1. | "Despois do baile"   | 2:59 |
| 2. | "O teu costume do azar"   | 3:48 |
| 3. | "Suicidio tímido"   | 2:09 |
| 4. | "Xi"   | 2:42 |
| 5. | "A verdade de calquera fonte"   | 3:47 |
| 6. | "A elegancia da alegría"   | 5:31 |
| 7. | "Renunciando aos meus poderes"   | 3:23 |
| 8. | "Ensíname a durmir"   | 1:55 |
| 9. | "Que non farías ti por non perdelo"   | 3:05 |
| 10. | "O aplauso do lanzador de disco"   | 3:08 |
| 11. | "Campos de adestramento eternos"   | 4:47 |
| 12. | "A túa presa"   | 1:51 |

Notas
-----

1. 1 2 3  "Postal by Chicharrón". Bandcamp. Consultado o 15 de outubro de 2018.
2. 1 2  "Chicharrón". La Fonoteca. Consultado o 15 de outubro de 2018.
**Soiuz 23** foi unha misión espacial tripulada soviética lanzada o 14 de outubro de 1976 mediante un foguete Soiuz 11A511 desde o cosmódromo de Baikonur.

Características
---------------

Soiuz 23, unha Soiuz modelo 7K-T cos cosmonautas Valeri Rozhdestvenski e Viacheslav Zudov a bordo, foi lanzada para acoplarse coa estación espacial militar Saliut 5. Despois de entrar en órbita e achegarse á estación a nave foi incapaz de acoplarse debido a uns sensores defectuosos que indicaban unha velocidade lateral irreal, co que os propulsores intentaban corrixir constantemente un desvío inexistente. Tras varios intentos a tripulación apagou o sistema automático, pero xa non quedaba propelente para intentar un acoplamento manual, co que a nave tivo que volver a terra. A reentrada atmosférica foi normal pero a Soiuz descendeu sobre o lago Tengiz no medio dunha tormenta de neve, con temperaturas de ata -20 °C. O paracaídas, mollado, arrastrou a cápsula tripulada baixo a superficie xeada, enfriándoa. Os equipos de rescate intentaron chegar ata a cápsula mediante vehículos anfibios, sen logralo. A solución para sacala foi atala mediante un cable, levado baixo a superficie por medio de mergulladores, a un helicóptero que a arrastrou durante quilómetros a través da auga xeada ata terra. Os dous cosmonautas conseguiron saír pola mañá, para sorpresa dos rescatadores, que os daban por mortos.

Véxase tamén
------------

### Outros artigos

* Soiuz 11A511
* Soiuz 21
* Soiuz 24
* Saliut 5

Notas
-----

1. 1 2  N2YO (2017). Real Time Satellite Tracking, ed. "SOYUZ 23" (en inglés). Consultado o 6 de setembro de 2017.
2. 1 2 3 4 5 6 7  NASA (21 de marzo de 2017). "Soyuz 23" (en inglés). Consultado o 6 de setembro de 2017.
3. 1 2 3  "Note verbale dated 30 November 1976 from the Permanent Mission of the Union of Soviet Socialist Republics to the United Nations addressed to the Secretary-General" (PDF) (76-26032). 6 de decembro de 1976: 2. Consultado o 6 de setembro de 2017.
4. 1 2  Claude Lafleur (2017). "Soyuz 23" (en inglés). Consultado o 6 de setembro de 2017.
5. 1 2 3 4  Gunter Dirk Krebs (2017). Gunter's Space Page, ed. "Soyuz 14, 15, 20, 23, 24, 30 (7K-T, 11F615A9)" (en inglés). Consultado o 6 de setembro de 2017.
6. 1 2 3 4 5  Mark Wade (2017). "Soyuz 23" (en inglés). Consultado o 6 de setembro de 2017.

|  |  |
| --- | --- |
| Control de autoridades | 
* Wd: Q509384
* NSSDC ID: 1976-100A
* SCN: 09477

 |
O **feminismo posestruturalista** ou **posfeminismo** é unha corrente de teoría feminista que fai unha revisión crítica da segunda e terceira ondas do feminismo e, dende o marco dunha perspectiva posmoderna e da globalización, márcase como obxectivo atender as súas contradicións e cubrir as ausencias: categorías de diferenza, tales como a idade e a posición social das mulleres, así como grupo étnico, están ligadas a correntes, tales como o feminismo poscolonial. Atópase dentro do marco da teoría *queer* e do movemento LGBT, engadindo todos os xéneros e preferencias sexuais, ademais de posicionarse contra o concepto binario de xénero e dos roles de xénero. Algúns consideran que é unha cuarta onda do feminismo, mentres que para outros a mesma palabra "feminismo" é xinocéntrica e o posfeminismo xa non o é, teorizando (estudos de xénero) e loitando para a igualdade de dereitos e oportunidades de persoas de calquera sexo.

Notas
-----

1. ↑  Margot Pujal, Margot Pujal i Llombart, *El feminisme*, Editorial UOC, 2005. ISBN 9788497883757 *(en catalán)*
2. ↑  Mercè Izquierdo i Aymerich, Clara Garcia Pujol, Núria Solsona i Pairó, *Gènere i ensenyament de les ciències*, edicions Universidade Autónoma de Barcelona, 2008. ISBN 9788449025846 *(en catalán)*

Véxase tamén
------------

### Bibliografía

* Gill, Rosalind (maio de 2007). "Postfeminist media culture. Elements of a sensibility". *European Journal of Cultural Studies* **10** (2): 147–166. doi:10.1177/1367549407075898.

* Portal:Feminismo

|  |  |
| --- | --- |
| Control de autoridades | 
* Wd: Q143823
* JSTOR: postfeminism

 |
Para o Partit Popular de Catalunya da Transición véxase: Partido Popular de Cataluña (1973-1976).

O **Partit Popular Català** (ata 2012 *Partit Popular de Catalunya*) é a federación do Partido Popular estatal en Cataluña. Foi fundado en xaneiro de 1989 co nacemento do Partido Popular, herdeiro de Alianza Popular. Con sede central na rúa Urgell de Barcelona, está presidido actualmente por Alícia Sánchez-Camacho. Anteriormente a formación estivo presidida por Alejo Vidal-Quadras Roca, Alberto Fernández Díaz, Josep Piqué e Daniel Sirera.

É actualmente a cuarta forza política no Parlamento de Cataluña. Nas Eleccións ao Parlamento de Cataluña 2006 conseguiu o 10,64 por cento dos votos, o que lle asignou 14 escanos no parlamento. O seu mellor resultado foi en 1995, cando obtivo 17 representantes.

Recentemente mostrouse en contra do Estatuto de autonomía de Cataluña de 2006, facendo campaña polo "Non" no Referendo estatutario que se celebrou o 18 de xuño de 2006.

Electos
-------

Cabezas de lista do PP en Cataluña para as eleccións xerais de 2008.
Deputados no Parlamento de Cataluña
Daniel Sirera, Dolors Montserrat, Carina Mejías, Josep Llobet, Rafael Luna, Rafael López, Joan Bertomeu, Enric Millo, Jordi Montanya, Àngels Olano, Belén Pajares, Santiago Rodríguez i Serra, Francesc Vendrell.

Deputados no Congreso
Dolors Nadal, Jorge Fernández, Jorge Moragas, José Luís Ayllón, Dolors Montserrat Montserrat, Antonio Gallego Burgos, Francesc Ricomà, Jose Ignacio Llorens Torres.

Resultados electorais
---------------------

### Eleccións ao Parlamento de Cataluña

| Ano | Eleccións | Candidato | Votos |  % | Escanos | Posición |
| --- | --- | --- | --- | --- | --- | --- |
| 1992 | Eleccións Autonómicas de Cataluña 1992 | Alejo Vidal-Quadras Roca | 157.772 | 5,97 | 7 | 5 |
| 1995 | Eleccións Autonómicas de Cataluña 1995 | Alejo Vidal-Quadras Roca | 421.752 | 13,08 | 17 | 3 |
| 1999 | Eleccións Autonómicas de Cataluña 1999 | Alberto Fernández Díaz | 297.265 | 9,51 | 12 | 3 |
| 2003 | Eleccións Autonómicas de Cataluña 2003 | Josep Piqué | 393.499 | 11,9 | 15 | 4 |
| 2006 | Eleccións Autonómicas de Cataluña 2006 | Josep Piqué | 313.479 | 10,64 | 14 | 4 |

### Eleccións xerais de España

| Ano | Eleccións | Votos |  % | Escanos |
| --- | --- | --- | --- | --- |
| 1996 | Eleccións xerais de España 1996 | 698.400 | 17,96 | 8 |
| 2000 | Eleccións xerais de España 2000 | 763.982 | 22,79 | 12 |
| 2004 | Eleccións xerais de España 2004 | 620.348 | 15,53 | 6 |
| 2008 | Eleccións xerais de España 2008 | 604.964 | 16,39 | 8 |
|

### Eleccións ao Parlamento Europeo

| Ano | Eleccións | Votos |  % |
| --- | --- | --- | --- |
| 1999 | Eleccións ao Parlamento Europeo, 1999 | 486.471 | 16,9 |
| 2004 | Eleccións ao Parlamento Europeo, 2004 | 372.905 | 17,76 |
| 2009 | Eleccións ao Parlamento Europeo, 2009 | 352.226 | 18,00 |

Véxase tamén
------------

### Outros artigos

* Partido Popular

### Ligazóns externas

* Web oficial do *Partit Popular de Catalunya*
* Web oficial de *Noves Generacions* do Partido Popular de Cataluña
O **Pier Pavillion** foi un estadio de hóckey a patíns da localidade de Herne Bay (Inglaterra) inaugurado o 1 de decembro de 1910.

Historia e características
--------------------------

Nos máis de 100 anos de historia acolleu en numerosas ocasións os Campionatos de Europa (acollendo a súa primeira edición oficial en 1926) e Campionatos do Mundo da modalidade, convertendo a Herne Bay nunha das capitais mundiais do hóckey a patíns. O 23 de xuño do 2011, coa disputa das finais da Copa de Inglaterra nas distintas categorías, o Pier Pavilion pechou as portas.

O mítico Pier Pavilion destacaba por estar construído sobre estacas enriba do mar, este impoñente e fermoso pavillón foi construído nunha época na que o hóckey a patíns era un deporte en expansión no Reino Unido, sendo practicado en diversas localidades do Sur e Sueste do país, amais da capital, Londres.

Véxase tamén
------------

|  |  |
| --- | --- |
|  | A Galipedia ten un portal sobre: ***Hóckey a patíns*** |

### Ligazóns externas

* Artigo sobre o peche do Pier Pavilion en www.mundook.net *(en portugués)*
**Sejemib** (ou **Peribsen**) foi un faraón da segunda dinastía de Exipto. Gobernou aproximadamente entre o 2734 e o 2714 a. C. segundo Redford.

Foi un mandatario, que por razóns descoñecidas, quizais relixiosas, cambiou o seu nome de Horus ao gobernar, segundo a opinión de E. Drioton, J. Vandier e W. Káiser.

Tomou o trono baixo o nome de **Horus-Sejemib**, pero cambiouno posteriormente polo de **Seth-Peribsen**; talvez por unha revolta do norte contra o sur de Exipto.

Pénsase que abandonou Menfis (Seth representaba o Alto Exipto e Horus era protector do Baixo Exipto) e volveu enterrarse en Abidos, ao sur, regresando a unha tradición que romperan os seus predecesores. Posibelmente nesta época o poder estaba dividido e gobernaron reis coetáneos, separándose o Alto e o Baixo Exipto.

### Testemuños da súa época

O lugar da súa sepultura é a *tumba P* na necrópole de Umm el-Qaab, en Abidos.

Non se atopou ningunha tumba, ou cenotafio, deste gobernante na necrópole de Saqqara.

**O seu nome, Sejemib, atopouse en:**

Unha impresión de selo en Elefantina (Pätznick)

Varias impresións de selo, na fortaleza e tumba real de Umm o-Qaab, Abidos (Petrie, Naville)

Oito fragmentos de recipientes de pedra do complexo da pirámide graduada de Saqqara (Lacau-Lauer, Quibell)

Dreyer atopou unha impresión de selo, fragmentaria, con nome de Horus: Sejem(ib)-Peryen(-Maat) na tumba de Khasekhemui, en Umm el-Qaab. Isto reforza a hipótese de que Khasekhemui sucedeu a Sejemib ao final do dinastía II (Dreyer: MDAIK, 2003).

Outras hipóteses
----------------

Outros eruditos opinan así:

* Sejemib-Perenmaat e Peribsen eran dous reis diferentes.
* Pätznick, J. Kahl, W. Helck e N. Grimal indican que Sejemib era o sucesor de Peribsen.
* Identifican a Sejemib con Sened (D. Wildung, W. Barta)
* Peribsen puido ser usurpador.
* Baixo o seu reinado sucedeu unha revolución relixiosa.

|  |  |  |
| --- | --- | --- |
| **Predecesor:** Hudjefa | **Faraón** *Segunda dinastía* | **Sucesor:** Khasekhem |

|  |  |
| --- | --- |
| Control de autoridades | 
* Wd: Q310878
* EBID: ID

 |
Edificio do Sejm, en Varsovia.
O **Sejm** é a cámara baixa do Parlamento da República de Polonia. Historicamente o Sejm era o nome que recibían as tres cámaras do Parlamento polaco, a *Izba Poselska*, o *Senat* e o Rei. Desde 1918, o Sejm refírese unicamente á cámara baixa, mentres a cámara alta é o Senado (*Senat*). No réxime comunista da República Popular de Polonia o Sejm era a cámara única do Parlamento. Desde a caída do comunismo, o Sejm ten 460 deputados elixidos en eleccións proporcionais cada catro anos. Para ter representación os partidos teñen que obter o 5% dos votos e as coalicións o 8% para poder estar representadas no Sejm, esta porcentaxe mínima non se aplica aos partidos que representas as minorías étnicas.

Composición
-----------

Tralas eleccións do 21 de outubro de 2007 a composición do Sejm quedou así:

* Plataforma Cívica: 209 deputados
* Lei e Xustiza: 166 deputados
* Esquerda e Demócratas: 53 deputados
* Partido Popular Polaco: 31 deputados
* Minoría alemá: 1 deputado

|  |  |
| --- | --- |
| Control de autoridades | 
* Wd: Q98964
* WorldCat
* VIAF: 122508542
* EBID: ID
* GND: 1222742-0
* ISNI: 0000 0001 1008 9158
* LCCN: n50070334
* NKC: kn20050425018
* NLA: 35750643

 |